b'\n_START_ARTICLE_\nHarry Mitsidis\n_START_SECTION_\n\xc5\xbdivljenje\n_START_PARAGRAPH_\nHarry se je rodil v Londonu o\xc4\x8detu Grku in materi iz Ju\xc5\xbenoafri\xc5\xa1ke republike. Do leta 2001 je prepotoval vse evropske dr\xc5\xbeave (zadnja je bila Belorusija) in se takrat odlo\xc4\x8dil, da bo "osvojil" vse dr\xc5\xbeave sveta. Podvig mu je uspel pri 36. letih, ko le leta 2008 kot zadnjo obiskal Ekvatorialno Gvinejo (natan\xc4\x8dneje pa leta 2011, \xc4\x8de upo\xc5\xa1tevamo \xc5\xa1e nedavni referendum za neodvisnost Ju\xc5\xbenega Sudana)._NEWLINE_Harry in njegova dela so podrobneje opisana v knjigi \xc5\xa1vicarsko-nem\xc5\xa1kega avtorja Kolje Sporija "Bil sem povsod" (Ich war \xc3\xbcberall) ter v delu "Sre\xc4\x8danja z uglednimi popotniki" (Encuentros con Viajeros Notables) \xc5\xa1panskega popotnika in pisatelja Jorgeja Sancheza, pa tudi sam je o svojih potovanjih \xc5\xbee ve\xc4\x8dkrat predaval v razli\xc4\x8dnih jezikih. O Harryju je bilo napisanih \xc5\xbee ve\xc4\x8d \xc4\x8dlankov, sam pa od leta 2008 mese\xc4\x8dno prispeva potopise o nepoznanih in te\xc5\xbeko dostopnih destinacijah za srbsko izdajo revije Duke&Peterson Travel Magazine. Priznani srbski mediji, kot so B92 in Politika, so \xc5\xbee ve\xc4\x8dkrat objavili intervjuje s Harryjem, predvsem zaradi dejstev, da je eden redkih v\xc3\xa9likih popotnikov ter da teko\xc4\x8de govori srbsko in je leta 2008 \xc5\xbeivel v srbskem glavnem mestu Beogradu.\n_START_SECTION_\nThe Best Travelled (TBT)\n_START_PARAGRAPH_\nHarry je ustanovil spletno stran aprila 2012 www.thebesttravelled.com (to je bila za\xc4\x8detna faza), uradno pa jo je predstavil 13. oktobra istega leta. TBT predstavlja novo delitev sveta, saj Zemljo razdeli na 1281 regij (za razliko od razdelitve Zdru\xc5\xbeenih narodov na 193 dr\xc5\xbeav, razdelitev Wikipedije na 242 ali razdelitve Travel Century Cluba na 324 dr\xc5\xbeav in teritorijev). Razdelitev TBT vklju\xc4\x8duje ve\xc4\x8dino TCC-jevih dr\xc5\xbeav, vendar so te \xc5\xa1e nadalje razdeljene na pokrajine na podlagi velikosti in/ali \xc5\xa1tevila prebivalcev. TBT \xc5\xbeeli postati glavni na podro\xc4\x8dju tekmovalnega potovanja. Njegov glavni konkurent je spletna stran MTP (Most Traveled People), ki jo je zasnoval Charles Veley.'